laion/Wikipedia-Exotic huggingface dataset:
Pieterpad

Pieterpad (tähis Hollandis: LAW 9) on Hollandi tuntuim matkarada. Rada viib Pieterburenist Waddeni rannale Sint Pietersbergi juures Maastrichti lähedal. Raja pikkus on 490 kilomeetrit. Rada on jaotatud 27 etapiks. Rada on olemas alates 1983. aastast ning selle mõtlesid välja Toos Goorhuis-Tjalsma Tilburgist ja tema sõbratar Bertje Jens Groningenist. Rada peab korras töögrupp. Rada tähistavad pikamaa-matkaradade rahvusvaheliselt tunnustatud valge-punased tähised ning nende põhjalik kirjeldus on kahes Nivoni matkajuhis. Pieterburen – Winsum Winsum – Groningen Groningen – Zuidlaren Zuidlaren – Rolde Rolde – Schoonloo Schoonloo – Sleen Sleen – Coevorden Coevorden – Hardenberg Hardenberg – Ommen Ommen – Hellendoorn Hellendoorn – Holten Holten – Laren Laren – Vorden Vorden – Doetinchem Doetinchem – Hoch Elten Hoch Elten – Millingen aan de Rijn Millingen aan de Rijn – Groesbeek Groesbeek – Gennep Gennep – Vierlingsbeek Vierlingsbeek – Swolgen Swolgen – Venlo Venlo – Roermond Roermond – Pey Pey – Sittard Sittard – Strabeek Strabeek – Maastricht Maastricht – Sint Pietersberg Koduleht hollandi keeles Koduleht hollandi keeles
Can't Stop Lovin' You

"Can't Stop Lovin' You" on USA rokkansambli Van Halen liikmete kirjutatud ja esitatud laul, mis anti välja singli ja muusikavideona. "Can't Stop Lovin' You" laulu sõnad "Can't Stop Lovin' You" YouTube'i muusikavideo Selles artiklis on kasutatud ingliskeelset artiklit en:Can't Stop Lovin' You seisuga 15.04.2015.
Seventh Son of a Seventh Son

"Seventh Son of a Seventh Son" on Iron Maideni seitsmes stuudioalbum. Albumi andis 1988. aasta aprillis välja plaadifirma EMI. Sellel albumil kasutati esimest korda süntesaatorit. Album sisaldab progeroki elemente ning põhimõtteliselt on tegu kontseptalbumiga. Albumilt anti singlitena välja lood "Can I Play with Madness" ja "The Evil That Men Do" ning kontsertvariandid lugudest "The Clairvoyant" ja "Infinite Dreams" (viimane küll koos videoga "Maiden England"). Album jõudis teise Iron Maideni albumina Briti albumimüügi edetabelis esikohale. Albumi promoturnee kandis nime "Seventh Tour of a Seventh Tour". Bruce Dickinson (vokaal) Dave Murray (soolo- ja rütmikitarr) Adrian Smith (soolo- ja rütmikitarr, süntesaator) Steve Harris (basskitarr, string synth) Nicko McBrain (trummid) "Moonchild" (Adrian Smith, Bruce Dickinson) 5:38 "Infinite Dreams" (Steve Harris) 6:08 "Can I Play with Madness" (Smith, Dickinson, Harris) 3:30 "The Evil That Men Do" (Smith, Dickinson, Harris) 4:33 "Seventh Son of a Seventh Son" (Harris) 9:52 "The Prophecy" (Dave Murray, Harris) 5:04 "The Clairvoyant" (Harris) 4:26 "Only the Good Die Young" (Harris, Dickinson) 4:40 "Black Bart Blues" (Harris, Dickinson) 6:41 "Massacre" (Thin Lizzy kaver) (Phil Lynott, Scott Gorham, Brian Downey) 2:53 "Prowler '88" (Harris) 4:07 "Charlotte the Harlot 88" (Murray) 4:11 "Infinite Dreams" (live) (Harris) 6:03 "The Clairvoyant" (live) (Harris) 4:27 "The Prisoner" (live) (Smith, Harris) 6:09 "Killers" (live) (Harris, Paul Di'Anno) 5:03 "Still Life" (live) (Murray, Harris) 4:38
Białowieża

Białowieża (valgevene Белавежа-Biełavieža, leedu Bialovieža) on küla Ida-Poolas Podlaasia vojevoodkonnas Hajnówka maakonnas Białowieża vallas Valgevene piiri ääres. See asub 21 km kaugusel Hajnówkast ja 66 km kaugusel Białystokist. Białowieża rahvuspark https://bdl.stat.gov.pl/api/v1/data/localities/by-unit/062013805022-0023076?var-id=1639616&format=jsonapi, vaadatud 5.10.2022.
Hermann Usener

Hermann Carl Usener (23. oktoober 1834 Weilburg – 21. oktoober 1905 Bonn) oli saksa klassikaline filoloog ja religiooniteadlane. Usener õppis alates 1853 Heidelbergi, Müncheni, Göttingeni ja Bonni Ülikoolis. Ta promoveerus 1857/58 Bonnis Theophrastose-teemalise väitekirjaga "Analecta Theophrastea". Aastail 1858–1861 oli ta õpetaja Berliinis Joachimsthalsches Gymnasiumis. 7. mail 1861 sai temast erakorraline professor Berni Ülikoolis ja kantonikoolis, 1863. aasta suvesemestrist korraline professor Greifswaldi ülikoolis. Suvesemestrist 1866 suundus ta Friedrich Wilhelm Ritschli järglasena Bonni Ülikooli, kuhu ta jäi kuni emeriteerumiseni 13. juunil 1902. Koos Franz Bücheleriga muutis ta Bonni Ülikooli toonase klassikalise filoloogia keskuseks. 1874/75 oli ta dekaan, 1882/83 rektor.
Nikolai Tupitsõn

Nikolai Tupitsõn (Николай Кузьмич Тупицын; 1910 Semipalatinski oblast – märts 1991) oli Nõukogude Liidu diplomaat, suursaadik. Ta lõpetas Tomski Riikliku Ülikooli 1937. aastal. Aastail 1944–1945 töötas ta NSV Liidu Välisasjade Rahvakomissariaadis, 1945–1947 Nõukogude Liidu Poola saatkonnas, 1947–1953 NSV Liidu välisministeeriumis. Aastail 1953–1955 õppis ta välisministeeriumi Kõrgemas Diplomaatilises Koolis. Aastail 1955–1958 oli ta NSV Liidu Jugoslaavia saatkonna esimene sekretär, 1958–1959 välisministeeriumi osakonnajuhataja ning valitsuseülema asetäitja, 1959–1963 välisministeeriumi ekspert-konsultant, 1963–1966 NSV Liidu erakorraline ja täievoliline suursaadik Islandil, 1967–1970 välisministeeriumi personaliosakonna juhataja, välisministeeriumi kolleegiumi liige, 1970–1975 NSV Liidu erakorraline ja täievoliline suursaadik Kuveidis. ТУПИЦЫН Николай Кузьмич
Saluut (Keila kino)

Saluut oli kino Keilas. Kino avati 1953. aasta augustis linna keskväljakule ehitatud sammastega hoones (Keskväljak 10). Samasugune kino ehitati veel Paldiskisse (valmis 1954) ja Tõrvasse (valmis 1953). Kõrgajal näidati kinos kolm seanssi päevas. Tänu Keila 1. Keskkooli filmiklubile Kõps näidati seal tihti uusi Eesti filme enne nende ametlikku esilinastust või toimusid esilinastused seal. Kooliõpilased said muu hulgas vaadata ka tsensuuriajastul taunitud filme, nagu Lennart Meri "Linnutee tuuled" ja "Veelinnurahvas". 1986. aastal valmis hoone juurdeehitis. 1990. aastatel tegutsesid hoones ka baar, diskosaal ja kasiino. Hoones on asunud ka pangakontor (mis suleti 1. märtsil 2022), ilukeskus ja lillepood. Seal tegutseb ööklubi Lucifer. "Enne ja nüüd: Keila kino Saluut". Eesti ELu. Harjumaa, 2. detsember 2012 "Esindused". Swedbank.
Hermann Sauppe

Hermann Sauppe (9. detsember 1809 Weesenstein Dresdeni lähedal – 15. september 1893 Göttingen) oli saksa klassikaline filoloog, pedagoog ja epigraafik. Sauppe oli Göttingeni Ülikooli klassikalise filoloogia professor aastast 1855 kuni surmani. Olulised on tema kriitilised tekstiväljaanded Atika kõnemeeste tekstidest ("Oratores Attici", koos Johann Georg Baiteriga) ning Platoni dialoogidest "Protagoras" ja "Gorgias".
Solvang (linn)

Solvang (taani 'päikeseväli') on linn Ameerika Ühendriikides Californias Santa Barbara maakonnas. Linna asutasid 1911. aastal taani immigrandid. Elanike arv on 5300 (2000). Linna koduleht
Euroopa Komisjoni konkurentsivolinik

Euroopa Komisjoni konkurentsivolinik on Euroopa Komisjoni liige, kelle vastutusalas on järelevalve teostamine konkurentsiõigust puudutavate sätete täitmise üle. Alates 1. novembrist 2014 on konkurentsivoliniku ametikohal taanlanna Margrethe Vestager. Euroopa Komisjoni konkurentsi peadirektoraado veebisait (eesti keeles)
Margrethe Vestager

Margrethe Vestager Hansen (sündinud 13. aprillil 1968 Glostrupis) on Taani ja Euroopa Liidu poliitik. Ta on alates 1. novembrist 2014 Euroopa Komisjoni konkurentsivolinik. Margerethe Vestager on lõpetanud 1993. aastal Kopenhaageni Ülikooli majandusteaduskonna. Ta kuulub sotsiaalliberaalsesse erakonda Det Radikale Venstre. Margrethe Vestager on alates 1. novembrist 2014 Euroopa Komisjoni konkurentsivolinik (nii Junckeri kui ka von der Leyeni komisjonis). Von der Leyeni komisjonis (alates 1. detsembrist 2019) on ta ka üks kolmest juhtivast asepresidendist, kes juhib digiajastule vastava Euroopa volinikerühma. 2023. aasta suvel esitas Taani valitsus Margrethe Vestageri Euroopa Investeerimispanga juhi kandidaadiks. Septembri alguses otsustas Vestager võtta palgata puhkuse, et keskenduda kandideerimisele. 5. septembril 2023 nimetas Ursula von der Leyen Euroopa Komisjoni konkurentsivoliniku kohusetäitjaks Euroopa Komisjoni õigusküsimuste voliniku Didier Reyndersi. Euroopa Investeerimispanga senise juhi Werner Hoyeri ametiaeg sai läbi 2023. aasta detsembris. Samale kohale kandideeris veel ka Hispaania majandusminister Nadia Calviño. Euroopa Liidu rahandusministrid leppisid Euroopa Investeerimispanga uues juhis kokku 2023. aasta septembri lõpus Hispaanias toimunud kohtumisel ja selleks valiti Nadia Calviño. Euroopa poliitilise kultuuri auhind (2017) "The new structure of the Juncker Commission". Vaadatud 10. septembril 2014. Kivil, Karl. Vestager kandideerib EIB juhiks ning EL sai ajutise konkurentsivoliniku. ERR, 6. september 2023.  Margrethe Vestager – pildid, videod ja helifailid Wikimedia Commonsis Epp Ehand: "Vestager ERR-ile: Danske juhtum oli piinlikkus piinlikkuse otsas" ERR, 7. mai 2019
No Prayer for the Dying

"No Prayer for the Dying" on Iron Maideni kaheksas stuudioalbum. Albumi andis 1990. aasta oktoobris välja plaadifirma EMI. Albumi valmimise käigus vahetus bändi koosseis – Adrian Smithi asemele tuli Janick Gers. Gers oli töötanud koos Bruce Dickinsoniga tema esimese sooloalbumi "Tattooed Millionaire" kallal. Album kriitikutelt eriti kiita ei saanud, ometigi jõudis see Briti albumiedetabelis teisele kohale. Albumil on Iron Maideni ainus Briti singliedetabeli esikohahitt "Bring Your Daughter... to the Slaughter". Albumi promoturnee kandis pealkirja "No Prayer on the Road". Bruce Dickinson (vokaal) Dave Murray (kitarr) Janick Gers (kitarr) Steve Harris (basskitarr) Nicko McBrain (trummid) Lisaks neile mängis klahvpille Michael Kenney. "Tailgunner" (Steve Harris, Bruce Dickinson) 4:13 "Holy Smoke" (Harris, Dickinson) 3:47 "No Prayer for the Dying" (Harris) 4:22 "Public Enema Number One" (Dave Murray, Dickinson) 4:03 "Fates Warning" (Murray, Harris) 4:09 "The Assassin" (Harris) 4:16 "Run Silent Run Deep" (Harris, Dickinson) 4:34 "Hooks in You" (Dickinson, Adrian Smith) 4:06 "Bring Your Daughter... to the Slaughter" (Dickinson) 4:42 "Mother Russia" (Harris) 5:30 "All in Your Mind" (Stray kaver) (Del Bromham) 4:31 "Kill Me Ce Soir" (Golden Earringi kaver) (George Kooymans, John Fenton, Barry Hay) 6:17 "I'm a Mover" (Free kaver) (Andy Fraser, Paul Rodgers) 3:29 "Communication Breakdown" (Led Zeppelin kaver) (Jimmy Page, John Bonham, John Paul Jones) 2:42
Teleormani maakond

Teleormani maakond on Rumeenia 1. järgu haldusüksus. Asub Munteenias ja piirneb lõunas Bulgaariaga. Maakond asub valdavalt tasandikul, lõunaosa asub Doonau orus. Üle 97% elanikest on rumeenlased. Teleormani maakond on põllumajanduslik piirkond. Peamised tööstusharud on toiduainete-, keemia- ja tekstiilitööstus. Alexandria Roșiorii de Vede Zimnicea Turnu Măgurele Videle 2021 Romanian census Teleormani maakonna koduleht
Radikaaldemokraatlik Partei (Tšiili)

Radikaaldemokraatlik Partei (hispaania keeles Partido Radical Democrático) oli Tšiilis aastatel 1946–1949 tegutsenud paremtsentristlik erakond. Erakonna asutasid Radikaalsest Parteist eraldunud, kes olid vastu koostööle kommunistidega ega toetanud sellest tulenevalt 1946. aasta presidendivalimistel RP kandidaati Gabriel González Videlat, kes need valimised võitis, vaid eelistasid talle Liberaalse Partei kandidaati Fernando Alessandrit. 1949. aastal sai erakond Tšiili parlamendi alamkoja valimisel 5,09% häältest ja kaheksa kohta, ülemkoja valimisel 4,17% häältest ja ühe koha. Pärast valimisi otsustati ühineda uuesti Radikaalse Parteiga, mis oli vahepeal lõpetanud koostöö kommunistidega, kuid juriidiliselt eksisteeris erakond edasi 1953. aastani, mil valiti parlamendi järgmine koosseis. Radikaaldemokraatliku Partei ideoloogiliseks järglaseks sai hiljem erakond Radikaaldemokraatia.
Radikaaldemokraatia (Tšiili erakond)

Radikaaldemokraatia (hispaania keeles Democracia Radical) oli Tšiilis aastatel 1969–1973 ja 1983–1990 tegutsenud paremtsentristlik erakond. Erakonna asutasid Radikaalsest Parteist eraldunud antikommunistid, kes olid vastu partei otsusele toetada 1970. aasta presidendivalimistel Salvador Allendet (kes need valimised võitis), eelistades talle Jorge Alessandrit. Selle ideoloogiliseks eelkäijaks oli varem tegutsenud Radikaaldemokraatlik Partei. 1973. aastal sai erakond Tšiili parlamendi alamkoja valimisel 1,94% häältest ja kaks kohta, ülemkoja valimisel 2,18% häältest ja mitte ühtegi kohta. Erakond pooldas samal aastal Augusto Pinocheti juhtimisel läbi viidud riigipööret, mille käigus kukutati marksistlik valitsus, saadeti laiali parlament ja peatati kõigi erakondade tegevus. 1983. aastal sai erakond loa tegevuse jätkamiseks. 1988. aastal toimunud rahvahääletusel, millega küsiti Pinochetile mandaati riigijuhina jätkamiseks, toetas erakond jah-kampaaniat, mis kaotas. 1989. aasta presidendivalimistel toetas erakond senist rahandusministrit Hernán Büchi, kes jäi alla opositsiooni kandidaadile. Samal ajal toimunud parlamendivalimistel kogus erakond loosungi all "Tsentristlik erakond juurtega ajaloos, teenimas Tšiili tulevikku" ainult 0,42% häältest. 1990. aastal ühines erakond veel mitme Pinocheti režiimi toetanud väikese erakonnaga, kuid juba järgmisel aastal läks nende loodud ühenderakond lõplikult laiali.
Călărași maakond

Călărași maakond on Rumeenia 1. järgu haldusüksus. Asub Munteenias ja piirneb lõunas Bulgaariaga. Üle 95% elanikest on rumeenlased, ligi 5% on mustlased. Budești Călărași Fundulea Lehliu Gară Oltenița 2021 Romanian census Călărași maakonna koduleht
Forest Kämp

Forest Kämp on ennast indie folk / urban country stiili liigitanud Eesti ansambel Tartust. Ansambel mängib koos alates 2013. aastast. Bändi kuuluvad Jaan Sepp (vokaal), Kaarel Tammur (bass, taustahelid), Siim Valtna (trummid, muud löökpillid), Peeter Tammur (akustiline kitarr, taustahelid) ja Mikk Valtna (elektrikitarr, taustahelid). Kokkusaamise mõjutusi võib otsida Tartu underground-skeenest Juss, Pane Biiti, mis asjaosalisi tugevalt ühendab. Bänd on esinenud paljudel festivalidel üle Eesti, sealhulgas 2014. aasta Tartu Indiefestil, sama aasta Tartu armastusfilmide festivalil tARTuFF ning 2015. aasta Viru Folgil. 2013. aasta Tartu Sügispäevadel korraldatud üritusel "Tudengibänd" võideti publiku lemmiku autasu. 2015. aasta 30. mail ilmus bändil debüütalbum "Sip El Gaad". Seni on bänd avaldanud viis singlit, millest esimene, "Kuuevarbaline", ilmus 2014. aasta juulis. Singel "Kaarsilla saladus" ilmus sama aasta augustis. Singli "Esimene lend" esitleti 2014. aasta detsembris. Nädal pärast ilmumist valiti "Esimene lend" Raadio 2 nädala demoks ning 2015. aasta veebruaris TV6 nädala tegijaks. Järgmised singlid olid "Kukeseente taga" ja "Rändamine", mis ilmusid 2015. aasta aprillis ja juunis. Forest Kämpi kõige uuem heliteos on "Sierra Ne Nada", mis ilmus 2015. aasta novembri. Jaan Sepp – vokaal Kaarel Tammur – basskitarr, taustahelid Siim Valtna – trummid, perkussioon Peeter Tammur – akustiline kitarr, taustahelid Mikk Valtna – elektrikitarr, taustahelid Lisaliikmed esinemistel Jaan Kristjan Lepp – basskitarr "Sip El Gaad" (2015) "Kuuevarbaline" (juuli 2014) "Kaarsilla saladus" (august 2014) "Esimene lend" (detsember 2014) "Kukeseente taga" (aprill 2015) "Rändamine" (juuni 2015) "Sierra Ne Nada" (november 2015) Forest Kämp'i debüütalbum Sip El Gaad Rada7, 12. juuni 2015 Forest Kämp'il ilmus debüütalbum Õhtuleht, 28. juuni 2015 Forest Kämp Soundcloud'is Forest Kämp Youtube's Forest Kämp Facebook'is Forest Kämp Instagram'is Forest Kämp Spotify's
Lõuna-Aafrika Vabariigi Põhihariduse Ministeerium

Põhihariduse ministeerium Lõuna-Aafrika Vabariigis tegeleb alg- ja põhiharidusega Lõuna-Aafrikas. See loodi 2009. aastal presidendivalimiste järel (valiti Jacob Zuma) haridusministeeriumi jagamisel kaheks ministeeriumiks. Minister on alates 2009. aastast Angie Motshekga. Riigieelarvest sai ministeerium 2010. aastal 6,1662 miljardit randi ja seal töötas 730 inimest. http://www.education.gov.za/
Alari Piispea

Alari Piispea (sündinud 11. mail 1966) on eesti muusik, basskitarrist. Kasutab esinejanime Päss. Mänginud ansamblites Kuller, 777, Rodeo, Tuļļi Lum, Kõrsikud, Jääboiler, InBoiler, Justament ja Äge Brass.[viide?] Kõrsikute Facebooki leht Alari Piispea Facebooki leht
Simon

Simon on heebrea või vanakreeka päritolu eesnimi või perekonnanimi. Eesnimena on see mehenimi. Naisenimena kasutatakse vorme Simona või Simone. 2023. aasta 1. jaanuari seisuga oli Eestis eesnimi Simon 335 mehel. Simon oli populaarsuselt 358. mehenimi. Simon oli keskmiselt 14 aasta vanune (mediaanvanus oli 11). Kõige populaarsem oli eesnimi Simon vanuserühmas 0–4, kus neid oli 10 000 elaniku kohta 9,24. https://www.stat.ee/nimed/Simon
Ants Frosch

Ants Frosch (sündinud 20. augustil 1959 Põlvas) on Eesti diplomaat ja poliitik ning endine luureametnik, XV Riigikogu liige. Ta on lõpetanud 1977. aastal Valga 1. Keskkooli ja seejärel Tartu Riikliku Ülikooli õigusteaduskonna cum laude. Kuni riigiteenistusse suundumiseni töötas ta advokaadina Tartus. Ants Frosch oli Teabeameti esimene juht (alates Riigikantselei teabeteenistuse loomisest 1992. aastal kuni 1999. aastani). Ta on töötanud 20 aastat Eesti Vabariigi diplomaatilises teenistuses, olles olnud Eesti suursaadik Euroopa Nõukogu juures Strasbourgis, Poolas ja Moldovas ning korduvalt Rumeenias ja Bulgaarias. Aastatel 2009–2012 kuulus Frosch Eesti Reformierakonda. 2021. aastal liitus ta Eesti Konservatiivse Rahvaerakonnaga ning valiti Otepää vallavolikogu liikmeks. 11. juunil 2024 lahkus ta erakonnast. 1985-1989 oli ta ka EKP liige. Alates 18. augustist 2024 on ta erakonna Eesti Rahvuslased ja Konservatiivid aseesimees. Frosch elab Otepääl ja tal on kaks tütart.
Veneetsia sinjoriia

Veneetsia sinjoriia (Serenissima Signoria) oli Veneetsia vabariigi kõrgeim valitsusorgan. Selle vanim nimi Commune Veneciarum asendati alates aastast 1423 nimega Serenissima Signoria ja 1462. aasta 12. mail võttis doodž Cristoforo Moro selle ametlikult doodži kroonimisvande osaks. Sinjoriia valitses Veneetsiat tuhat aastat. See moodustas võimukeskuse, kuhu kuulus ka doodži võim. Sinjoriiast võib mõelda kui doodži ja temaga koostööd tegema ja temaga koos valitsema volitatud teiste inimeste kombinatsioonist. Aja möödudes said neist ametiisikutest sinjoriia kaasosanikud. Sinjoriia moodustasid: vabariigi pea doodž; aastal 1175 loodud nn "Väiksem nõukogu" (Minor Consiglio), mis koosnes kuuest doodži nõuandjast; aastal 1179 loodud kõrgeima tribunali Quarantia ehk "Neljakümne nõukogu" 3 juhti. Doodž oli Veneetsias (kuni 1797) ja Genovas (kuni 1805) kõrgeim võimukandja. Sinjoriiat peeti väga oluliseks valitsusorganiks, olulisemaks kui doodži ennast. Doodži surma puhuks määratud tseremooniate käigus öeldi rituaalselt lauset si è morto il Doge, no la Signoria ("Doodž on surnud, kuid sinjoriia elab"). Sinjoriia Veneetsia vabariik Quarantia Maggior Consiglio Minor Consiglio Le origini di Venezia. Tsitaat: "Veneetsia riigis ei kantud doodži surma korral mingeid leinariided. Öeldi, et "Doodž on surnud, kuid sinjoriia elab". Vaadatud 09.02.2011.
Viktor von Rosen

Viktor von Rosen (5. märts (21. veebruar vkj) 1849 Tallinn – 23. jaanuar (10. jaanuar vkj) 1908 Peterburi) oli baltisakslasest Venemaa riiginõunik, idamaa keelte professor, Peterburi Teaduste Akadeemia akadeemik. Ta on maetud Peterburi Novodevitšje kalmistule. Tema isa oli baltisaksa päritolu Venemaa riigitegelane Robert von Rosen. Biograafia ja foto, Venemaa Teaduste Akadeemia kodulehel Viktor von Rosen veebisaidil "BBLD - Baltisches biografisches Lexikon digital"
Eerik Olle

Eerik Olle (sündinud 11. märtsil 1960) on eesti sisearhitekt ja muusik (basskitarrist). Töötanud disainerina kunstikombinaadis Ars (1986–1989), sisearhitektina büroodes EKE Projekt (1989–1990), AS PAG, Linear Projekt OÜ ja Fondalink OÜ. Eesti Sisearhitektide Liidu (ESL) liige, 2002–2004 ESL juhatuse esimees. Töötanud Eesti Kunstiakadeemia sisearhitektuuri osakonna õppejõuna. Mänginud ansamblites: Päratrust (1980–1983) Turist (1983–1985) Singer Vinger (alates 1986) Anne Erm. Polkast rokini 2. Tallinn: Perioodika, 1989, lk 159–160
Maria Minerva

Maria Minerva (esinejanimi; kodanikunimega Maria Juur; sündinud 15. märtsil 1988) on eesti muusik. Ta lõpetas 2006. aastal Tallinna Prantsuse Lütseumi. "Histrionic" LP (Not Not Fun, 2014) "Bless" EP (100% Silk, 2013) "The Integration LP" with LA Vampires (Not Not Fun, 2012) "Will Happiness Find Me?" CD/LP (Not Not Fun, 2012) "Sacred and Profane Love" EP (100% Silk, 2011) "Cabaret Cixous" CD/LP (Not Not Fun, 2011) "Noble Savage" 12" EP (100% Silk, 2011) "Tallinn At Dawn" CS (Not Not Fun, 2011) Tema isa on humorist, raadio- ja telesaatejuht Mart Juur. Tallinna Prantsuse Lütseumi vilistlased Maria Minerva Facebookis Maria Minerva Spotifys Maria Minerva SoundCloudis
Dionysius Fabricius

Dionysius Fabricius (sündinud Pommernis, tegutses 17. sajandil) oli, Liivimaa ordu ametnik, vaimulik ja kroonik. Ta oli Viljandis katoliku vaimulik, Viljandi linnakiriku praost. Tema tuntuim teos on neljaosaline Liivimaa ajalugu käsitlev "Livonicae Historiae compendiosa series, in quatuor digesta partes ab anno 1158 usque ad annum 1610". Liivimaa ordu maameister Wolter von Plettenberg ajal (1494–1535) tegutses Liivimaal ka Liivimaa ordu ordukantsler, Pommerist pärit Dionysius Fabri, keda kroonikas on nimetatud Liivimaa sündikuks. Liivimaa ajaloo lühiülevaade. Neljas osas aastast 1158-1610. Kirjastus: Johannes Esto Ühing, 2010, 411 lk, ISBN 9789985876831. Tõlkija: Jaan Unt, Eessõna Autor: Enn Tarvel, Kommenteerija: Enn Tarvel, Toimetaja: Enn Tarvel, Karl E. Napiersky, "Beiträge zur Geschichte der Kirchen und Prediger in Livland: Livländische Kirchen- und Prediger-Matrikel". Fellin, ehstnisch Willandi oder Wiljandi kihhelkond, 1843 seite 94 Recke, Johann Friedrich v.; Napiersky, Karl Eduard: Allgemeines Schriftsteller- und Gelehrten-Lexicon der Provinzen Livland, Esthland und Kurland. 1 köide A-F, Mitau 1827, lk. 547-548 Recke, Johann Friedrich v.; Napiersky, Karl Eduard: Allgemeines Schriftsteller- und Gelehrten-Lexicon der Provinzen Livland, Esthland und Kurland. 1 köide A-F, Mitau 1827, lk. 545-547 Vahtre, Sulev (2007). "Dionysius Fabriciuse Liivimaa kroonika". Ajalooline Ajakiri (1): 3–21 Vahtre, Sulev (2007). "Dionysius Fabriciuse Liivimaa kroonika". Ajalooline Ajakiri (1): 3–21. Marek Tamm (2009). "A New World into Old Worlds: The Eastern Baltic Region and the Cultural Geography of Medieval Europe". In Murray, Alan V. (ed.). The Clash of Cultures on the Medieval Baltic Frontier. Burlington, VT: Ashgate. p. 17. Anti Selart, Tegelikult olid pahad ju luterlased, Sirp, 29.07.2010
Gerhard Gustav Ludvig von Maydell

Gerhard Gustav Ludvig von Maydell (1. mai 1835 Tartu – 17. august 1894 Koblenz, Saksamaa) oli baltisaksa päritolu maadeuurija. Kaavere, V. Gerhard Maydell - esimeste ilmavaatluste organiseerija Verhojanskis. - Eesti Loodus, 2 1981, lk. 101-106. Maydell, B. Das freyherrliche Geschlecht von Maydell. Helsingfors, 1868. Maydell, B. Das freyherrliche Geschlecht von Maydell. I. Fortsetzung 1868-1894. Reval, 1895. Нейман К. К. Исторический очерк действий Чукотской экспедиции. - Известия Сибирского отделения Русского географического общества, 3. 1871. Biograafia Eesti Looduseuurijate Seltsi kodulehel
Dolji maakond

Dolji maakond on Rumeenia 1. järgu haldusüksus. Asub Olteenias ja piirneb lõunas Bulgaariaga. Üle 96% elanikest on rumeenlased, suurim vähemus on mustlased. Băilești Bechet Calafat Craiova Dăbuleni Filiași Segarcea 2021 Romanian census Dolji maakonna koduleht
44. laps

"44. laps" (inglise keeles "Child 44") on 2008. aastal ilmunud Suurbritannia kirjaniku Tom Rob Smithi põnevusromaan. Romaan on triloogia esimene teos, mille peategelane on laste sarimõrvu uuriv endine MGB (KGB eelkäija) agent. Teose ainetel valmis 2015. aastal samanimeline film. Triloogia esimese raamatu sarimõrvarist tegelaskuju loomisel võttis teose autor aluseks "Rostovi lihunikuna" tuntuks saanud Andrei Tšikatilo. Smith, Tom Rob (2008). Child 44. ISBN 978-1847371263. "44. laps". Tõlkinud Matti Piirimaa. [Tallinn] : Tänapäev, 2010. 448 lk. ISBN 9789985629598 (köites)